
Kjære leser!

For fire år siden skrev jeg to bøker med handlingen lagt til den oppdiktede skotske øya Glenmore. Jeg likte så godt å skrive dem, og jeg fikk så begeistrede tilbakemeldinger fra leserne, at jeg skrev en tredje.

Og denne sommeren bestemte jeg meg for på vende tilbake dit igjen. Jenna er en alenemor som kommer til Glenmore for å skape seg et nytt liv for seg og tenåringsdatteren sin. Hun er i sjokk etter å ha oppdaget at mannen var utro, og det siste hun vil ha, er en ny mann i livet sitt. Doktor Ryan McKinley er heller ikke ute etter å forelske seg. Men folk i det lille, sammensveisede lokalsamfunnet på Glenmore er av en annen oppfatning. Jenna oppdager nok en gang at livet ikke alltid går som planlagt. Som alle andre mødre må hun sjonglere mange krav på en gang. Hun er ikke vant til å sette seg selv i første rekke, og hun har aldri tillatt seg å tenke for mye på sine egne behov. Ikke før nå.

Glenmore og innbyggerne der er så velkjente for meg at det nesten er som å vende tilbake til et kjært feriested. Å skrive denne boken ga meg anledning til å utforske flere aspekter ved å bo og arbeide i et lite øysamfunn. Det var fint å kunne gi Jenna den lykkelige slutten hun fortjente, og jeg håper du har like stor glede av å lese historien som jeg hadde av å skrive den.

Sarah

Til alle lesere

som har bedt meg skrive enda en bok

fra øya Glenmore.

